Votul s-a încheiat în întreaga Rusie și au fost publicate primele rezultate ale exit-poll-urilor. Vladimir Putin conduce cu 87% din voturi, potrivit institutului de sondare de stat VTsiom, scrie The Moscow Times.
Update: Potrivit institutului de sondaje FOM, ar fi vorba de 87,8%.
Știrea inițială
Secțiile de votare din Rusia s-au închis după trei zile de vot, în timp ce Vladimir Putin pare pregătit să își reia mandatul în ceea ce este considerat în general ca fiind un scrutin fraudat scrie The Independent.
Scrutinul din întreaga țară, împărțită în 11 fuse orare, a început la ora 8 dimineața, pe 15 martie și s-a încheiat la ora 20.00, ora Moscovei (17.00 GMT).
Proiecțiile preliminare sugerează că Vladimir Putin a obținut cel puțin 75% din voturi, Vladislav Davankov, candidatul nominalizat pro-pacea, fiind pe locul al doilea cu aproximativ 14%.
Dat fiind că Putin a revendicat peste 76% la alegerile prezidențiale din 2018, se așteaptă ca numărătoarea preliminară să crească, arată sursa citată.